Smith & Wesson Model 29
Smith & Wesson Model 29 on Ameerika Ühendriikide revolver. Sellel on kuuelasuline silindersalv ja laskemoonana kasutatakse padrunit .44 Magnum. Relva toodab Smith & Wesson. M29 toodetakse standardselt 76–270-millimeetrise toruga, kuid eritellimusel on valmistatud mitmesuguseid suurusi. Relvameistrid valmistavad ka välimuselt erinevate raamidega mudeleid. Kui kõnealune mudel 1950. aastate keskel turule tuli, oli see võimsaim saadavalolev revolver. Hiljem hakati tootma veel võimsamaid revolvreid, milles kasutatakse padruneid .454 Casull või .50 Action Express. S&W M29 sai kuulsaks filmitegelase Harry Callahani käes.